અભય દેઓલ ટેલેન્ટેડ એક્ટર છે, પણ એને સત્વરે એક સરસ સ્ક્રિપ્ટ અને મંજાયેલા ડિરેક્ટરની જરૂર છે (બાકી એ ભલે ગાયબ રહેતો, આપણને વાંધો નથી!). આ ફિલ્મમાં એના ચહેરા પર પણ ખોટી ફિલ્મમાં ફસાઈ ગયાનો કંટાળો ચોખ્ખો જોઈ શકાય છે! કાગળ પર તો પત્રલેખા ફિલ્મની હિરોઈન છે, પણ એ બિચારીના ભાગે એટલી ઓછી સ્ક્રીનસ્પેસ આવી છે કે એના કરતાં હિમાની શિવપુરી સ્ક્રીન પર વધુ દેખાય છે! હંસલ મહેતાની ‘સિટી લાઈટ્સ’માં પ્રોમિસિંગ લાગેલી આ ક્યુટ અદાકારાને પણ એટલિસ્ટ આવી સ્ક્રિપ્ટ તો ન જ મળવી જોઈએ (બાય ધ વે, આ કુપોષણની દર્દી જેવી લાગતી પત્રલેખાને કો’ક ખવડાવો બાપલ્યા!). નબળી સ્ક્રિપ્ટ અને એવા જ ડિરેક્શનનો પ્રતાપ છે કે ગમે તેવા નાનકડા રોલમાં પણ છવાઈ જનારા રાજેશ શર્મા, બ્રિજેન્દ્ર કાલા પણ અહીં સાવ કૃત્રિમ લાગે છે.